title: 2009/427/ЕО: Решение на Комисията от 3 юни 2009 година за създаване на експертна група за технически консултации в областта на биологичното производство

text:
               5.6.2009

               BG

               Официален вестник на Европейския съюз

               L 139/29

      РЕШЕНИЕ НА КОМИСИЯТА

   от 3 юни 2009 година
   за създаване на експертна група за технически консултации в областта на биологичното производство
   (2009/427/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като има предвид, че:

               (1)

               Регламент (ЕО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91 (1) определя целите и принципите, приложими към биологичното производство, и установява основните изисквания по отношение на производството, етикетирането и контрола на биологичните продукти в растениевъдството, животновъдството и производството на аквакултури.

               (2)

               С приетото през юни 2004 г. Съобщение на Комисията до Съвета и Европейския парламент относно Европейски план за действие в областта на биологичните храни и биологичното земеделие (2) Комисията възнамерява да оцени ситуацията и да определи основата за развитие на политиката, излагайки по този начин цялостната стратегическа визия за приноса на биологичното земеделие към общата селскостопанска политика. По-специално, в действие 11 от Европейския план за действие в областта на биологичните храни и биологичното земеделие се препоръчва създаването на независима експертна група за технически консултации.

               (3)

               Комисията може да се нуждае от технически консултации при вземане на решения относно разрешението за използване на продукти, вещества и технологии в биологичното земеделие и преработка, при разработването или подобряването на правилата за биологичното производство, както и в по-общ план по всеки въпрос от областта на биологичното производство. Това са сложни и продължителни процедури, за които е необходима висока степен на специализация.

               (4)

               Поради това е необходимо да се учреди експертна група в областта на биологичното производство и да се определят задачите и структурата ѝ.

               (5)

               Групата следва да подпомага осигуряването на висококвалифицирано техническо експертно мнение в редица области, свързани с биологичното производство.

               (6)

               В състава на групата следва да участват учени и други експерти със специализирани познания в областта на биологичното производство и тя следва да предоставя независими, висококомпетентни и прозрачни консултации на Комисията.

               (7)

               Следва да бъдат предвидени правила за оповестяване на информация от страна на членовете на групата, без да се засягат правилата на Комисията относно сигурността, изложени в приложението към Решение 2001/844/ЕО, ЕОВС, Евратом на Комисията (3).

               (8)

               Личните данни относно членовете на групата следва да бъдат обработвани в съответствие с Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (4),

         РЕШИ:
   Член 1

      „Експертна група за технически консултации в областта на биологичното производство“

   С настоящото се създава експертна група за технически консултации в областта на биологичното производство, наричана по-долу „групата“.
   Член 2

      Задача

   Задачата на групата е да подпомага Комисията при:

               а)

               оценяването на продукти, вещества и технологии, които могат да бъдат използвани в биологичното производство, като се отчитат целите и принципите, установени в Регламент (ЕО) № 834/2007;

               б)

               подобряването на съществуващите правила и разработване на нови правила за производство;

               в)

               осъществяването на обмяна на опит и добри практики в областта на биологичното производство.

         Член 3

      Консултации

   1.   Комисията може да обсъжда с групата всеки въпрос, свързан с биологичното производство.
   2.   Председателят на групата може да посъветва Комисията да се консултира с нея по конкретен въпрос.
   Член 4

      Членство — назначаване

   1.   Групата се състои от 13 членове.
   2.   Членовете на групата се назначават от Комисията измежду специалисти, компетентни в посочените в член 2 и член 3, параграф 1 области, които са отговорили на публичната покана за представяне на кандидатури. Комисията може да определи списък от кандидати, които не може да бъдат назначени като постоянни членове, въпреки че в рамките на процедурата за подбор техните кандидатури са били определени като подходящи за конкретна позиция в групата.
   3.   Този списък може да се използва за назначаване при заместване на членове на групата или за назначаване на членове на подгрупите.
   4.   Членовете на групата или подгрупите се назначават в лично качество и съветват Комисията независимо от всякакво външно влияние.
   5.   Членовете на групата се назначават за мандат от три години, който може да бъде подновяван, но тяхната служба не може да надхвърля три последователни мандата. Те остават на длъжност, докато не бъдат заменени в съответствие с параграф 6 или докато не изтече мандатът им.
   6.   Членовете, които вече не са способни ефективно да участват в обсъжданията на групата, които подадат оставка или не отговарят на условията, определени в параграф 4 от настоящия член или в член 287 от Договора, могат да бъдат заместени за остатъка от мандата им.
   7.   Членовете, назначени в лично качество, подписват всяка година ангажимент, че ще действат в обществен интерес, и декларация, указваща отсъствието или наличието на всякакъв интерес, който би могъл да накърни тяхната обективност. На всяко заседание те заявяват всеки конкретен интерес, за който би могло да се счита, че е в ущърб на тяхната независимост по отношение на въпросите от дневния ред.
   8.   Имената на лицата, назначени в лично качество в групата и в подгрупите, както и имената на лицата, включени в списъка, се публикуват на интернет страницата на Генерална дирекция „Земеделие и развитие на селските райони“ и в регистъра на експертните групи. Тези имена на членове се събират, обработват и публикуват в съответствие с Регламент (ЕО) № 45/2001.
   Член 5

      Функциониране

   1.   Групата избира председател и двама заместник-председатели от своите членове чрез обикновено мнозинство.
   2.   Със съгласието на Генерална дирекция „Земеделие и развитие на селските райони“ могат да се създадат подгрупи, които да разглеждат конкретни въпроси на основата на предоставен от групата мандат. Такива групи се разпускат в момента, в който мандатът им е изпълнен. Подгрупите се състоят най-много от седем членове, избрани измежду членовете на групата или лицата от посочения в член 4, параграф 3 списък.
   3.   Представителят на Комисията може да поиска в разискванията на групата или на подгрупите да участват експерти или наблюдатели със специфични специализирани познания по дадена тема от дневния ред, ако това е полезно или необходимо.
   4.   Информацията, получена в резултат на участието в обсъжданията на групата или на подгрупата, не се разгласява, ако по мнение на Комисията тази информация засяга въпроси от поверителен характер.
   5.   Групата и нейните подгрупи обикновено заседават в сградите на Комисията в съответствие с определените от нея процедури и график. Комисията осигурява секретарските услуги. Други длъжностни лица на Комисията, проявяващи интерес към разискванията, могат да участват в заседанията на групата и нейните подгрупи.
   6.   Групата приема свой процедурен правилник въз основа на стандартните процедурни правилници, приети от Комисията (5).
   7.   Комисията може да публикува в Интернет на оригиналния език на съответния документ дневния ред, протокола, резюме, заключение или частично заключение или работен документ на групата.
   Член 6

      Разходи за заседанията

   Комисията възстановява пътните, а когато е необходимо, и дневните разноски на членовете и експертите във връзка с дейностите на групата в съответствие с правилата на Комисията за възнаграждение на външни експерти.
   За услугите, предоставени съгласно настоящото решение, не се изплаща възнаграждение.
   Разходите за заседанията се възстановяват в границите на годишния бюджет, определен за групата от съответните служби на Комисията.
   Член 7

      Влизане в сила

   Решението влиза в сила в деня на публикуването му в Официален вестник на Европейския съюз.

      Съставено в Брюксел на 3 юни 2009 година.

            За Комисията

         Mariann FISCHER BOEL

            Член на Комисията

      (1)  ОВ L 189, 20.7.2007 г., стр. 1.

      (2)  SEC(2004) 739.

      (3)  ОВ L 317, 3.12.2001 г., стр. 1.

      (4)  ОВ L 8, 12.1.2001 г., стр. 1.

      (5)  SEC(2005) 1004.


title: Решение (ЕС) 2015/2332 на Европейската централна банка от 4 декември 2015 година относно процедурната рамка за одобряване на обема на евромонетите, които ще се емитират (ЕЦБ/2015/43)

text:
               12.12.2015

               BG

               Официален вестник на Европейския съюз

               L 328/123

         РЕШЕНИЕ (ЕС) 2015/2332 НА ЕВРОПЕЙСКАТА ЦЕНТРАЛНА БАНКА
   от 4 декември 2015 година
   относно процедурната рамка за одобряване на обема на евромонетите, които ще се емитират (ЕЦБ/2015/43)
   УПРАВИТЕЛНИЯТ СЪВЕТ НА EВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 128, параграф 2, първо изречение от него,
   като има предвид, че:

               (1)

               Държавите членки, чиято парична единица е еврото (наричани по-долу „държавите членки от еврозоната“), имат право да емитират евромонети след одобрението на Европейската централна банка (ЕЦБ) относно обема на емисията.

               (2)

               Ако бъде отменена дерогация в полза на държава членка, тази държава членка следва да има право да участва в процедурата за одобряване в годината, предхождаща преминаването към парична наличност, за да може да упражни правото си да емитира евромонети от деня, в който стане държава членка от еврозоната.

               (3)

               Съобразно изискванията на член 5, параграф 4 от Регламент (ЕС) № 651/2012 на Европейския парламент и на Съвета (1) емисиите на колекционерски монети са включени в общото количество от монети, което се одобрява от ЕЦБ.

               (4)

               Следва да бъдат установени правила във връзка с процедурната рамка за одобряване на обема на емисията на монети.

               (5)

               За да получат одобрението на ЕЦБ, държавите членки от еврозоната следва да ѝ представят искания за одобрение.

               (6)

               Макар че методологиите за прогнозиране на търсенето на монети могат да варират до известна степен в различните държави членки от еврозоната, ЕЦБ има нужда да ѝ бъде предоставен известен минимален обхват от информация, за да провери търсенето по отношение на обема на монетите, които ще се емитират,за който е поискано одобрение.

               (7)

               Одобрените обеми на монетите, които ще се емитират, не следва да бъдат превишавани без предварителното одобрение на ЕЦБ.

               (8)

               С цел на държавите членки да се предостави достатъчно време, за да съставят поисканите данни, настоящото решение следва да породи действие едва на 1 януари 2016 г.,

         ПРИЕ НАСТОЯЩОТО РЕШЕНИЕ:
   Член 1
   Определения
   За целите на настоящото решение се прилагат следните определения:

               1)

               „монети в обращение“ и „възпоменателни монети“ имат същото значение, както в член 2 от Регламент (ЕС) № 729/2014 на Съвета (2);

               2)

               „колекционерски монети“ има същото значение, както в член 1 от Регламент (ЕС) № 651/2012;

               3)

               „обем на монетите, които ще се емитират“ се отнася до нетната разлика в номиналната стойност между общия обем евромонети, емитирани от държава членка от еврозоната, и общия обем евромонети, върнати на тази държава членка от еврозоната, през съответната календарна година.

         Член 2
   Годишно искане за одобрение
   1.   На годишна база всяка държава членка от еврозоната представя искане до ЕЦБ за одобрението на обема на монетите, които ще се емитират, който се полага на тази държава членка през следващата година. Искането се представя не по-късно от 30 септември в годината, предхождаща годината, за която то се прави.
   2.   Искането трябва да бъде основано на прогнозираното търсене на монети в държавата членка от еврозоната, направила искането, и в него трябва да бъдат разграничени монетите в обращение и колекционерските монети. Във всяко искане трябва да бъде включено общо обяснение на използваната методология за прогнозиране на търсенето.
   3.   За монетите в обращение поисканият обем може да включва допълнително количество, което надхвърля прогнозираното търсене, с оглед на това да се осигури разумен предпазен марж.
   4.   За монетите в обращение искането трябва да включва следната информация:

               а)

               стойността на монетите в обращение към 30 юни или към друга дата в годината, предхождаща годината, за която е направено искането и която е използвана при прогнозирането на търсенето на монети за годината, за която е направено искането, в съответствие с методологията, избрана от държавата членка от еврозоната, направила искането;

               б)

               други необходими данни от значение за преценката на направеното от държавата членка от еврозоната искане в съответствие с методологията, избрана от държавата членка от еврозоната, направила искането;

               в)

               дали и в каква степен поисканият обем включва допълнително количество в съответствие с параграф 3; и

               г)

               обема на монетите, които ще се емитират, за който се иска одобрение.

         5.   При условие че е налична и че държавата членка от еврозоната, направила искането, я счита за важна с оглед на обосновката на искането за одобрение, допълнителната информация, която следва да бъде предоставена по отношение на монетите в обращение, може да включва:

               а)

               ключовите фактори, които оказват въздействие върху търсенето на монети на национално равнище;

               б)

               по-подробна информация относно търсенето на монети, разбита според купюрния им строеж; и

               в)

               дали и в каква степен търсенето на монети на национално равнище се влияе от търсенето на монети от други държави членки от еврозоната.

         6.   За колекционерските монети искането трябва да включва следната информация:

               а)

               общия обем на колекционерските монети, които ще се емитират, измерен по агрегатна номинална стойност, включително списък с купюрите на колекционерските монети; и

               б)

               дали в искането е включен предпазният марж с цел да се обхванат все още неизвестни събития, които ще бъдат отбелязани с колекционерски евромонети.

         7.   Ако е сключено споразумение между Европейския съюз и държава или територия, която не е държава членка на Европейския съюз, относно правото на тази държава или територия да използва еврото като официална парична единица (наричано по-долу „парично споразумение“) и с това парично споразумение на държавата или територията се дава правото да емитира евромонети, обемът на монетите, които ще се емитират от тази държава или територия, се добавя в годишното искане на държавата членка от еврозоната, посочена в паричното споразумение.
   8.   Ако бъде отменена дерогация в полза на държава членка, в годината, предхождаща преминаването към парична наличност, ЕЦБ обработва доброволно направено в съответствие с изискванията на настоящия член искане от тази държава членка за одобрение на обема на монетите, които ще се емитират, който ѝ се полага след преминаването към парична наличност.
   9.   Управителният съвет приема решение относно одобряването на годишния обем на монетите, които ще се емитират, за еврозоната преди края на календарната година, предхождаща годината, за която са направени исканията за одобрение.
   Член 3
   Уведомление и ad hoc искане за одобрение
   1.   Одобреният от ЕЦБ обем на монетите, които ще се емитират, за всяка държава членка от еврозоната за дадена календарна година не може да бъде надхвърлян в нито един момент през тази календарна година без предварителното одобрение на ЕЦБ.
   2.   Държавите членки от еврозоната са длъжни непрекъснато да наблюдават търсенето на монети. Ако има вероятност реалното търсене на евромонети в държава членка от еврозоната да надхвърли одобрения обем на монетите, които ще се емитират, за тази календарна година, тази държава членка е длъжна незабавно да уведоми ЕЦБ.
   3.   Уведомлението трябва да съдържа следната информация:

               а)

               купюрния строеж или строежи, за които търсенето е по-високо от очакваното; и

               б)

               подробно описание на ключовите фактори, които предизвикват неочакваното повишение на търсенето на монети.

         4.   В срок до десет работни за ЕЦБ дни от получаването на уведомлението ЕЦБ може да му направи предварителна оценка на оперативно равнище, без да е необходимо участието на органите ѝ за вземане на решения, и да предостави незадължителни указания на уведомяващата държава членка от еврозоната. По-специално, ЕЦБ може да препоръча допълнителният обем на монетите, които ще се емитират, да бъде увеличен, ако изглежда, че посоченото в уведомлението по-голямо търсене на монети е недостатъчно, за да задоволи реалното търсене, като това води до евентуално нарушение на забраната съгласно параграф 1.
   5.   Ако след изтичането на срока по параграф 4 търсенето на монети продължи да е завишено, държавата членка от еврозоната е длъжна своевременно да отправи до ЕЦБ ad hoc искане за одобрение за допълнителен обем на монети, които ще бъдат емитирани.
   6.   В ad hoc искането за одобрение се посочва предложеното увеличение на обема на монетите, които ще бъдат емитирани, и се включва подробна информация относно ключовите фактори, които предизвикват неочакваното повишение на търсенето на монети, който не е бил предвиден в годишното искане за одобрение.
   7.   Управителният съвет приема отделно решение относно ad hoc искането за одобрение.
   Член 4
   Действие
   Настоящото решение поражда действие на 1 януари 2016 г.
   Член 5
   Адресати
   Адресати на настоящото решение са държавите членки от еврозоната.

      Съставено във Франкфурт на Майн на 4 декември 2015 година.

            Председател на ЕЦБ

         Mario DRAGHI

      (1)  Регламент (ЕС) № 651/2012 на Европейския парламент и на Съвета от 4 юли 2012 г. относно емитирането на евромонети (ОВ L 201, 27.7.2012 г., стр. 135).

      (2)  Регламент (ЕС) № 729/2014 на Съвета от 24 юни 2014 г. относно купюрния строеж и техническите спецификации на разменните евромонети (ОВ L 194, 2.7.2014 г., стр. 1).


title: 2007/376/ЕОРешение на Съвета от 15 февруари 2007 година за подписване и временно прилагане на Втори допълнителен протокол към Споразумението за икономическо партньорство, политическа координация и сътрудничество между Европейската общност и нейните държави-членки, от една страна, и Съединените мексикански щати, от друга страна, във връзка с присъединяването на Република България и Румъния към Европейския съюз

text:
               2.6.2007

               BG

               Официален вестник на Европейския съюз

               L 141/67

      РЕШЕНИЕ НА СЪВЕТА

   от 15 февруари 2007 година
   за подписване и временно прилагане на Втори допълнителен протокол към Споразумението за икономическо партньорство, политическа координация и сътрудничество между Европейската общност и нейните държави-членки, от една страна, и Съединените мексикански щати, от друга страна, във връзка с присъединяването на Република България и Румъния към Европейския съюз
   (2007/376/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 57, параграф 2, член 71, член 80, параграф 2, член 133, параграфи 1 и 5 и член 181 във връзка с член 300, параграф 2, първа алинея, първо изречение от него,
   като взе предвид Акта за присъединяване от 2005 г. (1), и по-специално член 6, параграф 2 от него,
   като взе предвид предложението на Комисията,
   като има предвид, че:

               (1)

               На 23 октомври 2006 г. Съветът упълномощи Комисията от името на Европейската общност и нейните държави-членки да проведе преговори с Мексико относно Втори допълнителен протокол към Споразумението за икономическо партньорство, политическа координация и сътрудничество между Европейската общност и нейните държави членки, от една страна, и Съединените мексикански щати, от друга страна (2), във връзка с присъединяването на Република България и Румъния към Европейския съюз.

               (2)

               Тези преговори приключиха успешно.

               (3)

               Текстът на Втория допълнителен протокол предвижда неговото временно прилагане преди влизането му в сила.

               (4)

               При условие че бъде сключен на по-късна дата, Вторият допълнителен протокол следва да бъде подписан от името на Общността и държавите-членки,

         РЕШИ:
   Член 1
   Председателят на Съвета се оправомощава да посочи лице(лица), което(които) е(са) упълномощено(и) да подпише(ат) от името на Европейската общност и нейните държави-членки Втория допълнителен протокол към Споразумението за икономическо партньорство, политическа координация и сътрудничество между Европейската общност и нейните държави-членки, от една страна, и Съединените мексикански щати, от друга страна, във връзка с присъединяването на Република България и Румъния към Европейския съюз.
   Текстът на Втория допълнителен протокол е приложен към настоящото решение.
   Член 2
   Европейската общност и нейните държави-членки прилагат временно разпоредбите на Втория допълнителен протокол считано от датата на неговото подписване, при условие че бъде сключен на по-късна дата.

      Съставено в Брюксел на 15 февруари 2007 година.

            За Съвета

            Председател

         W. SCHÄUBLE

      (1)  ОВ L 157, 21.6.2005 г., стр. 203.

      (2)  ОВ L 276, 28.10.2000 г., стр. 45.

         ВТОРИ ДОПЪЛНИТЕЛЕН ПРОТОКОЛ

      към Споразумението за икономическо партньорство, политическа координация и сътрудничество между Европейската общност и нейните държави-членки, от една страна, и Съединените мексикански щати, от друга страна, във връзка с присъединяването на Република България и Румъния към Европейския съюз
      КРАЛСТВО БЕЛГИЯ,
      ЧЕШКАТА РЕПУБЛИКА,
      КРАЛСТВО ДАНИЯ,
      ФЕДЕРАЛНА РЕПУБЛИКА ГЕРМАНИЯ,
      РЕПУБЛИКА ЕСТОНИЯ,
      РЕПУБЛИКА ГЪРЦИЯ,
      КРАЛСТВО ИСПАНИЯ,
      ФРЕНСКАТА РЕПУБЛИКА,
      ИРЛАНДИЯ,
      ИТАЛИАНСКАТА РЕПУБЛИКА,
      РЕПУБЛИКА КИПЪР,
      РЕПУБЛИКА ЛАТВИЯ,
      РЕПУБЛИКА ЛИТВА,
      ВЕЛИКОТО ХЕРЦОГСТВО ЛЮКСЕМБУРГ,
      РЕПУБЛИКА УНГАРИЯ,
      РЕПУБЛИКА МАЛТА,
      КРАЛСТВО НИДЕРЛАНДИЯ,
      РЕПУБЛИКА АВСТРИЯ,
      РЕПУБЛИКА ПОЛША,
      ПОРТУГАЛСКАТА РЕПУБЛИКА,
      РЕПУБЛИКА СЛОВЕНИЯ,
      СЛОВАШКАТА РЕПУБЛИКА,
      РЕПУБЛИКА ФИНЛАНДИЯ,
      КРАЛСТВО ШВЕЦИЯ,
      ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,
      наричани по-долу „държави-членки на Европейската общност“,
      ЕВРОПЕЙСКАТА ОБЩНОСТ,
      наричана по-долу „Общността“,
      СЪЕДИНЕНИТЕ МЕКСИКАНСКИ ЩАТИ,
      наричани по-долу „Мексико“,
      както и
      РЕПУБЛИКА БЪЛГАРИЯ,
      РУМЪНИЯ,
      наричани по-долу „новите държави-членки“,
      КАТО ИМАТ ПРЕДВИД, че Споразумението за икономическо партньорство, политическа координация и сътрудничество между Общността и нейните държави-членки, от една страна, и Мексико, от друга страна, наричано по-нататък „Споразумението“, беше подписано в Брюксел на 8 декември 1997 г. и влезе в сила на 1 октомври 2000 г.;
      КАТО ИМАТ ПРЕДВИД, че Първият допълнителен протокол към Споразумението беше подписан в град Мексико на 2 април 2004 г. и в Брюксел на 29 април 2004 г.;
      КАТО ИМАТ ПРЕДВИД, че Договорът за присъединяването на Република България и Румъния към Европейския съюз (наричан по-долу „Договора за присъединяване“) беше подписан в Люксембург на 25 април 2005 г.;
      КАТО ИМАТ ПРЕДВИД, че съгласно Договора за присъединяване, и по-специално член 6, параграф 2 от Акта за присъединяване, приложен към него, присъединяването на новите държави-членки към Споразумението следва да се извърши чрез сключване на протокол към Споразумението;
      КАТО ИМАТ ПРЕДВИД, че член 55 от Споразумението гласи: „За целите на настоящото споразумение „страните“ означава, от една страна, Общността или нейните държави-членки, или Общността и нейните държави-членки, в зависимост от съответните им области на компетентност, както те произтичат от Договора за създаване на Европейската общност, и от друга страна, Мексико“;
      КАТО ИМАТ ПРЕДВИД, че член 56 от Споразумението гласи: „Настоящото споразумение се прилага, от една страна, на територията, на която е приложим Договорът за създаване на Европейската общност по реда и при условията, определени в него, и от друга страна, на територията на Съединените мексикански щати“;
      КАТО ИМАТ ПРЕДВИД, че член 59 от Споразумението гласи: „Настоящото споразумение е изготвено в два екземпляра съответно на английски, гръцки, датски, испански, италиански, немски, нидерландски, португалски, фински, френски и шведски език, като всички текстове имат еднаква сила“;
      КАТО ИМАТ ПРЕДВИД, че Първият допълнителен протокол към Споразумението отчита присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз;
      КАТО ИМАТ ПРЕДВИД, че текстовете на Споразумението на естонски, латвийски, литовски, малтийски, полски, словашки, словенски, унгарски и чешки език придобиха еднаква сила, както и текстовете, изготвени на първоначалните езици на Споразумението;
      КАТО ИМАТ ПРЕДВИД, че с оглед датата на присъединяване на новите държави-членки към Европейския съюз е възможно да се наложи Общността да прилага разпоредбите на настоящия протокол, преди да е приключила всички вътрешни процедури, необходими за влизането му в сила;
      КАТО ИМАТ ПРЕДВИД, че член 5, параграф 3 от настоящия протокол позволява протоколът да се прилага временно от Общността и нейните държави-членки, преди те да са приключили вътрешните си процедури, необходими за влизането му в сила,
      СЕ СПОРАЗУМЯХА ЗА СЛЕДНОТО:
      Член 1
      Република България и Румъния се присъединяват като страни към Споразумението за икономическо партньорство, политическа координация и сътрудничество между Европейската общност и нейните държави-членки, от една страна, и Съединените мексикански щати, от друга страна.
      Член 2
      В рамките на шест месеца от парафирането на настоящия протокол Общността предоставя на държавите-членки и на Мексико екземпляри от Споразумението на български и румънски език. С влизането в сила на настоящия протокол текстовете на новите езици придобиват същата автентичност като текстовете, изготвени на настоящите езици на Споразумението.
      Член 3
      Настоящият протокол представлява неразделна част от Споразумението.
      Член 4
      Настоящият протокол е съставен в два екземпляра съответно на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език, като всички текстове имат еднаква сила.
      Член 5
      1.   Настоящият протокол се подписва и одобрява от Общността, от Съвета на Европейския съюз от името на държавите-членки и от Мексико в съответствие със съответните им процедури.
      2.   Настоящият протокол влиза в сила на първо число от месеца следващ датата, на която страните са се нотифицирали взаимно относно приключването на необходимите за тази цел процедури.
      3.   Независимо от параграф 2 страните се споразумяват, че до приключването на вътрешните процедури на Общността и нейните държави-членки за влизане в сила на протокола те ще прилагат неговите разпоредби за максимален срок до 12 месеца считано от първо число на месеца след датата, на която Общността и нейните държави-членки нотифицират за приключването на техните необходими за тази цел процедури и Мексико нотифицира за приключването на неговите необходими за тази цел процедури.
      4.   Нотификациите се изпращат до генералния секретар на Съвета на Европейския съюз, който е депозитар на Споразумението.

         Cъставено в Брюкссл на двалесет и първи февруари две хиляди и седма година.
         Hecho en Bruselas, el veintiuno de febrero del dos mil siete.
         V Bruselu dne dvacátého prvního února dva tísíce sedm.
         Udfærdiget i Bruxelles den enogtyvende februar to tusind og syv.
         Geschehen zu Brüssel am einundzwanzigsten Februar zweitausendsieben.
         Kahe tuhande kuuenda aasta veebruarikuu kahekümne esimesel päeval Brüsselis.
         Έγινε στις Βρυξέλλες, στις είκοσι μία Φεβρουαρίου δύο χιλιάδες επτά.
         Done at Brussels on the twenty-first day of February in the year two thousand and seven.
         Fait à Bruxelles, le vingt et un février deux mille sept.
         Fatto a Bruxelles, addì ventuno febbraio duemilasette.
         Briselē, divtūkstoš septītā gada divdesmit pirmajā februārī.
         Priimta du tūkstančiai septintų metų vasario dvidešimt pirmą dieną Briuselyje.
         Kelt Brüsszelben, a kettőezer hetedik év február havának huszonegyedik napján.
         Maghmul fi Brussell, fil-wiehed u ghoxrin jum ta' Frar tas-sena elfejn u sebgha.
         Gedaan te Brussel, de eenentwintigste februari tweeduizend zeven.
         Sporządzono w Brukseli dnia dwudziestego pierwszego lutego roku dwa tysiące siódmego.
         Feito em Bruxelas, em vinte e um de Fevereiro de dois mil e sete.
         Întocmit la Bruxelles, douăzeci și unu februarie două mii șapte.
         V Bruseli dvadsiateho prvého februára dvetisícsedem.
         V Bruslju, enaindvajsetega februarja leta dva tisoč sedem.
         Tehty Brysselissä kahdentenakymmenentenäensimmäisenä päivänä helmikuuta vuonna kaksituhattaseitsemän.
         Som skedde i Bryssel den tjugoförsta februari tjugohundrasju.

            За държавите-членки
            Рог los Estados miembros
            Za členské státy
            For medlemsstaterne
            Für die Mitgliedstaaten
            Liikmesriikide nimel
            Για τα κράτη μέλη
            For the Member States
            Pour les États membres
            Per gli Stati membri
            Dalībvalstu vārdā
            Valstybių narių vardu
            A tagállamok részéről
            Għall-Istati Membri
            Voor de lidstaten
            W imieniu państw członkowskich
            Pelos Estados-Membros
            Pentru statele membre
            Za členské štáty
            Za države članice
            Jäsenvaltioiden puolesta
            På medlemsstaternas vägnar

            За Европейската общност
            Por la Comunidad Europea
            Za Evropské společenství
            For Det Europæiske Fællesskab
            Für die Europäische Gemeinschaft
            Euroopa Ühenduse nimel
            Για την Ευρωπαϊκή Κοινότητα
            For the European Community
            Pour la Communauté européenne
            Per la Comunità europea
            Eiropas Kopienas vārdā
            Europos bendrijos vardu
            az Europai Közösség részéről
            Għall-Komunita Ewropea
            Voor de Europese Gemeenschap
            W imieniu Wspólnoty Europejskiej
            Pela Comunidade Europeia
            Pentru Comunitatea Europeană
            Za Európske spoločenstvo
            Za Evropsko skupnost
            Euroopan yhteisön puolesta
            På Europeiska gemenskapens vägnar

            За Съединените мексикански щати
            Por los Estados Unidos Mexicanos
            Za Spojene státy mexické
            For De Forenede Mexicanske Stater
            Für die Vereinigten Mexikanischen Staaten
            Mehhiko Ühendriikide nimel
            Για τις Ηνωμένες Πολιτείες του Μεξικού
            For the United Mexican States
            Pour les États-Unis mexicains
            Per gli Stati Uniti messicani
            Meksikas Savienoto Valstu vārdā
            Meksikos Jungtinių Valstijų vardu
            a Mexikói Egyesült Államok részéről
            Għall-Istati Uniti Messikani
            Voor de Verenigde Mexicaanse Staten
            W imieniu Meksykańskich Stanów Zjednoczonych
            Pelos Estados Unidos Mexicanos
            Pentru Statele Unite Mexicane
            Za Spojené Státy mexické
            Za Združene države Mehike
            Meksikon yhdysvaltojen puolesta
            För Mexikos förenta stater


title: Решение 2003/582/ОВППС на Съвета от 21 юли 2003 година за сключване на споразумение между Европейския съюз и Руската федерация относно участието на тази държава в Полицейската мисия на Европейския съюз (EUPM) в Босна и Херцеговина

text:
Важна правна забележка

|

32003D0582

Официален вестник n° L 197 , 05/08/2003 стр. 0037 - 0037 специално чешко издание глава 18 том 02 стр. 162  - 162 специално испанско издание глава 18 том 02 стр. 162  - 162 специално унгарско издание глава 18 том 02 стр. 162  - 162 специално литвийско издание глава 18 том 02 стр. 162  - 162 LV.ES глава 18 том 02 стр. 162  - 162 MT.ES глава 18 том 02 стр. 162  - 162 PL.ES глава 18 том 02 стр. 162  - 162 SK.ES глава 18 том 02 стр. 162  - 162 специално словенско издание глава 18 том 02 стр. 162  - 162

		20030721Решение 2003/582/ОВППС на Съветаот 21 юли 2003 годиназа сключване на споразумение между Европейския съюз и Руската федерация относно участието на тази държава в Полицейската мисия на Европейския съюз (EUPM) в Босна и ХерцеговинаСЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално член 24 от него,като взе предвид препоръката на председателството,като има предвид, че:(1) Съвместно действие 2002/210/ОВППС относно Полицейската мисия на Европейския съюз [1], прието от Съвета на 11 март 2002 г. и Съвместни действия 2003/141/ОВППС от 27 февруари 2003 г. [2] и 2003/188/ОВППС от 17 март 2003 г. [3] за изменение на Съвместно действие 2002/210/ОВППС относно Полицейската мисия на Европейския съюз.(2) По силата на член 8, параграф 3 от Съвместно действие 2002/210/ОВППС правилата за участие на трети държави в EUPM се уточняват със споразумение съгласно член 24 от Договора за Европейския съюз.(3) В изпълнение на решението на Съвета от 14 октомври 2002 г., с което бе разрешено на председателството да започне преговори, председателството договори споразумение с Руската федерация за участието ѝ в EUPM.(4) Европейският съюз и Руската федерация се договориха, че текстът на споразумението ще бъде приложен към размяната на писма и че споразумението ще се прилага временно, считано от датата на подписването, докато влезе в сила.(5) Размяната на писма се подписва и споразумението се одобрява от името на Европейския съюз.РЕШИ:Член 1Европейският съюз одобрява размяната на писма и споразумението между Европейския съюз и Руската федерация, фигуриращо в приложението, относно участието на тази държава в Полицейската мисия на Европейския съюз (EUPM) в Босна и Херцеговина.Текстовете на размяната на писма и на споразумението се прилагат към настоящото решение.Член 21. Председателят на Съвета посочва лицето/лицата, упълномощено/и да подпише/ат споразумението от името на Европейския съюз.2. Председателят на Съвета е упълномощен да извърши нотификацията, посочена в размяната на писма.Член 3Настоящото решение се публикува в Официален вестник на Европейския съюз.Член 4Настоящото решение влиза в сила от деня на публикуването му.Съставено в Брюксел на 21 юли 2003 година.За СъветаПредседателF. Frattini[1] ОВ L 70, 13.3.2002 г., стр. 1.[2] ОВ L 53, 28.2.2003 г., стр. 63.[3] ОВ L 73, 19.3.2003 г., стр. 9.--------------------------------------------------


title: Решение на бюрото на Европейския Парламент от 29 март 2004 г. за определяне на процедурите по прилагане на Регламент (ЕО) № 2004/2003 на Европейския парламент и на Съвета относно статута и финансирането на политически партии на европейско равнище

text:
               9.4.2011

               BG

               Официален вестник на Европейския съюз

               C 112/1

         РЕШЕНИЕ НА БЮРОТО НА ЕВРОПЕЙСКИЯ ПАРЛАМЕНТ
   от 29 март 2004 г. (1)

   за определяне на процедурите по прилагане на Регламент (ЕО) № 2004/2003 на Европейския парламент и на Съвета относно статута и финансирането на политически партии на европейско равнище
   2011/C 112/01
   БЮРОТО,
   като взе предвид Договора за създаване на Европейската общност, и по-специално член 191 от него,
   като взе предвид Регламент (ЕО) № 2004/2003 на Европейския парламент и на Съвета от 4 ноември 2003 г. относно статута и финансирането на политически партии на европейско равнище (2), и по-специално член 9, параграф 1 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3) (оттук нататък наричан „Финансовия регламент“), Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (4) (оттук нататък наричан „Регламента, с който се определят подробни правила за прилагане“),
   като взе предвид член 23, параграф 11 от Правилника за дейността на Европейския парламент,
   като има предвид, че:

               (1)

               е необходимо да се определят условията и редът за отпускането и управлението на безвъзмездни средства, предназначени да допринасят за финансирането на политически партии на европейско равнище и на политически фондации на европейско равнище;

               (2)

               финансовата помощ за политически партии на европейско равнище и за политическите фондации на европейско равнище представлява оперативни безвъзмездни средства по смисъла на член 108 и следва от Финансовия регламент,

               (3)

               финансовото подпомагане за политическите фондации на европейско равнище се явява допълващо финансовото подпомагане за политическите партии на европейско равнище, тъй като предпоставка за него е политическата фондация да е свързана с политическа партия на европейско равнище и да изпълнява допълваща роля за постигане на дългосрочните цели на последната. В интерес на доброто финансово управление и прозрачност всяко отпускане е предмет на решение на Бюрото, за което бенефициентът се уведомява.

         РЕШИ:
   Член 1
   Предмет
   С настоящия правилник се определят условията и редът за прилагане на Регламент (ЕО) № 2004/2003 на Европейския парламент и на Съвета от 4 ноември 2003 г. относно статута и финансирането на политически партии на европейско равнище.
   Ако не е изрично посочено друго, настоящите правила се отнасят както до политически партии на европейско равнище, оттук нататък наричани „партии“, така и до политически фондации на европейско равнище, оттук нататък наричани „фондации“.
   Член 1а
   За финансирането на партии и фондации Бюрото приема в началото на всеки парламентарен мандат многогодишна индикативна финансова рамка, основаваща се на референтни стойности за основния размер средства за всяка партия и за допълнителния размер в зависимост от броя членове на Европейския парламент, които са членове на съответната партия. Тази рамка представлява главна отправна точка за бюджетния орган на Европейския парламент по време на годишната бюджетна процедура, без да засяга правата на бюджетния орган, определени от Договора.
   Член 2
   Покана за представяне на предложения
   Европейският парламент ежегодно публикува преди края на първото полугодие покана за представяне на предложения за отпускането на безвъзмездни средства за финансиране на партии и фондации. В публикувания документ се посочват критериите, на които трябва да отговарят кандидатите, условията за осигуряване на финансиране от Общността и предлаганият график за провеждане на процедурата за отпускане на безвъзмездни средства.
   Член 3
   Заявление за финансиране
   1.   С оглед прилагане на разпоредбите на член 4 от Регламент (ЕО) № 2004/2003, всяка организация, която желае да получи безвъзмездни средства от общия бюджет на Европейския съюз, представя писмено заявление до председателя на Европейския парламент преди 1 октомври на годината, която предхожда финансовата година, за която се искат безвъзмездните средства. Условията, предвидени в член 3 от Регламент (ЕО) № 2004/2003, трябва да са изпълнени към датата на представяне на заявлението и да се изпълняват по време на целия период на финансиране.
   2.   Към настоящия правилник е приложен формуляр за заявление за безвъзмездни средства (приложение 1). Формулярът е на разположение и на интернет страницата на Парламента.
   3.   Всички уведомления по член 4, параграф 3 от Регламент (ЕО) № 2004/2003 се изпращат до председателя на Европейския парламент.
   Член 4
   Решение по заявлението за финансиране
   1.   По предложение на генералния секретар на Парламента Бюрото оценява заявленията за финансиране въз основа на критериите, определени в членове 3 и 4 от Регламент (ЕО) № 2004/2003, за да определи заявленията, които отговарят на условията за финансиране. В процеса на изготвяне на решението на Бюрото, Бюрото и генералният секретар на Парламента могат да изискват от заявителя да представи в определен от тях срок допълнителни документи в подкрепа на искането си или да разясни документите, приложени към заявлението.
   2.   Преди 1 януари на финансовата година, за която се искат безвъзмездните средства, Бюрото съставя списък на бенефициентите и на размера на отпуснатите безвъзмездни средства. В случай на отхвърляне на заявление за безвъзмездни средства Бюрото мотивира отказа си в самото решение, по-специално въз основа на критериите, определени в членове 3 и 4 от Регламент (ЕО) № 2004/2003.
   Ако не е възможно, предвид датата на последното заседание на Бюрото преди коледната парламентарна ваканция, да се финализира разглеждането на заявленията за определеното време, срокът, посочен в параграф 1, може да бъде удължен в изключителни случаи.
   Бюрото приема решението си въз основа на оценката, предвидена в параграф 1. То отчита всички евентуално настъпили промени в положението на заявителя след подаване на заявлението въз основа на получените уведомления по член 4, параграф 3 от Регламент (ЕО) № 2004/2003 и промените, които са всеобщо известни.
   Съгласно член 10, параграф 1, буква б) от Регламент (ЕО) № 2004/2003 безвъзмездните средства, отпускани на всяка партия, се определят на основа на броя членове на Европейския парламент, които са членове на партията, подала заявление за финансиране, към крайната дата за подаване на заявления, освен когато броят членове на Европейския парламент се увеличи вследствие на присъединяване на нови държави-членки.
   В случаите, когато поради промяна в броя на организациите, подали заявление за финансиране, или в броя членове на Европейския парламент, които са членове на партията, подала заявление за финансиране, референтните размери средства за заявителите се различават значително от очакваните съгласно член 1а, генералният секретар незабавно уведомява Бюрото, което може да покани председателя да представи предложение до компетентната комисия с оглед адаптиране на предвидените бюджетни кредити.
   3.   Генералният секретар или надлежно оторизирано от него лице писмено информира заявителите за решенията, взети във връзка с техните заявления. В случай че заявлението е уважено, уведомлението включва под формата на приложение решението на Бюрото за отпускане на безвъзмездни средства. В случай на отхвърляне на заявлението, уведомлението включва мотивите на Бюрото за даване на отказ. Заявителите, чиито заявления са отхвърлени от Бюрото, се информират за това в срок от 15 календарни дни след уведомяването на бенефициентите за решението за отпускане на безвъзмездни средства.
   Член 5
   Решение за отпускане на безвъзмездни средства
   Отпускането на безвъзмездни средства за бенефициент се извършва въз основа на решение на Бюрото за отпускане на безвъзмездни средства, за което бенефициентът се уведомява, в съответствие с член 108, параграф 1, последна алинея, втора възможност от Финансовия регламент. Екземпляр от решението за отпускане на безвъзмездни средства се прилага към настоящия правилник (приложение 2).
   Член 6
   Плащане
   1.   Ако Бюрото не реши друго, безвъзмездни средства се плащат на бенефициентите под формата на авансово финансиране на една вноска от 80 % от максималния размер на безвъзмездните средства в срок от 15 дни от датата на решението за отпускане на безвъзмездни средства. Позволява се 100 % предварително финансиране на максималния размер на безвъзмездните средства, при условие че бенефициентът предостави гаранция в съответствие с член 182 от Правилата за прилагане на Финансовия регламент, която съответства на 40 % от отпуснатите безвъзмездни средства.
   2.   Остатъкът се плаща след приключване на периода на допустимост за финансиране от Общността въз основа на действително извършените от бенефициента разходи за изпълнение на работната му програма. Ако общият размер на предходните плащания надвишава определения размер на окончателните безвъзмездни средства, Европейският парламент си възстановява недължимо платените суми.
   3.   До 15 май и най-късно до 30 юни след края на финансовата година бенефициентът трябва да представи следните документи, за да може Парламентът да изплати остатъка от безвъзмездните средства:

               —

               окончателен доклад за изпълнение на работната програма, както е определено в приложение 1, раздел II, параграф 2.1;

               —

               окончателен финансов отчет за действително извършените допустими разходи въз основа на прогнозния бюджет;

               —

               подробен отчет за приходите и разходите, съответстващ на счетоводния отчет на бенефициента за периода на допустимост, за който се отнася решението за отпускане на безвъзмездни средства, който конкретизира, по отношение на партиите, каква част от излишъка се прехвърля от партията за следващата финансова година и каква част се предоставя за финансов резерв;

               —

               списък, предвиден в член 6, параграф 1, буква б) от Регламент № 2004/2003, уточняващ дарителите и техните съответни дарения, надвишаващи 500 евро на година и на дарител;

               —

               списък от договори, с изключение на договорите за наем на офиси и трудови договори на щатния персонал, надвишаващи 10 000 евро с уточняване на договорния партньор, неговия адрес и обхвата на стоките или услугите;

               —

               доклад за външен одит на счетоводния отчет на бенефициента, извършен от независим орган или експерт, който според националното законодателство има право да извършва одит на счетоводни отчети и е назначен от Парламента за всички политически партии и фондации на европейско равнище.

         4.   Целта на външния одит е да удостовери, че:

               —

               финансовите отчети са изготвени съобразно националното законодателство, приложимо за бенефициента, не съдържат съществени грешки и дават достоверна и обективна оценка на финансовото състояние и оперативните резултати;

               —

               финансовите документи, представени от бенефициента на Парламента, отговарят на финансовите разпоредби на решението на Бюрото за отпускане на безвъзмездни средства;

               —

               декларираните разходи са наистина направени;

               —

               отчетът за приходите е изчерпателен;

               —

               задълженията, определени по членове 6, 7, 8 и 10, параграф 2 от Регламент (ЕО) № 2004/2003, са изпълнени;

               —

               по отношение на безвъзмездни средства, отпуснати на партии, всеки остатък, прехвърлен за следващата финансова година, е бил усвоен през първото тримесечие на финансовата година съобразно член 6а.

               —

               по отношение на безвъзмездни средства, отпуснати на партии, задълженията, определени по член 109, параграф 4 от Финансовия регламент, са изпълнени;

         Одиторът следва да бъде оправомощен от Парламента, при спазване на условията за действащите тръжни процедури по силата на Финансовия регламент. Хонорарите на одитора се изплащат от Парламента.
   5.   В срок от два месеца след получаване на документите, посочени в параграф 3, по предложение на генералния секретар на Парламента Бюрото одобрява окончателния доклад за изпълнение на работната програма и окончателния финансов отчет.
   В процеса на изготвяне на решението на Бюрото, Бюрото и генералният секретар на Парламента могат да изискват от бенефициента да представи оправдателни документи или допълнителна информация, която Бюрото счита за необходима, за да може да одобри окончателния доклад и окончателния финансов отчет. Бенефициентът разполага с 15 дни, за да представи съответните оправдателни документи.
   След като изслуша представителите на съответния бенефициент, Бюрото може да отхвърли окончателния доклад и окончателния финансов отчет и да поиска да бъдат представени нов доклад и нов финансов отчет. Бенефициентът разполага с 15 дни, за да представи нов доклад и нов финансов отчет.
   Ако Парламентът не отговори писмено в горепосочения двумесечен срок, окончателният доклад и окончателният финансов отчет се считат за одобрени.
   6.   Бенефициентът уведомява Парламента за размера на генерираната лихва или равностойни ползи вследствие на полученото от Парламента авансово финансиране. Уведомлението трябва да бъде изпратено заедно със заявлението за плащане на остатъка, с което приключва процедурата по авансово финансиране. Тази лихва е предмет на нареждане за възстановяване, което се издава от генералния секретар на Парламента или упълномощено от него лице.
   Член 6а
   Прехвърляне за следващата финансова година и сметка за резерви (приложимо само за партии)
   1.   Излишък от приходи
   Излишъкът от приходи за финансовата година N, който може, съгласно член 109, параграф 4 от Финансовия регламент, да се прехвърля за следващата финансова година и да се предоставя за специален резерв, представлява разликата между сумата от допустими разходи и

               a)

               размера на първоначалните безвъзмездни средства, предоставени от Европейския парламент за финансовата година N, съгласно член 4, параграф 2, и

               б)

               собствените средства на партията, предназначени за покриване на допустими разходи, след като партията вече е покрила разходите, които не отговарят на критериите за допустимост, единствено със собствени средства, и

               в)

               всички приходи, прехвърлени от финансовата година N-1.

         2.   Прехвърляне за следващата финансова година

               a)

               Излишъкът от приходи, който може да бъде прехвърлен за финансовата година N+1 , не може да надвишава 25 % от сумата на приходите, посочени в параграф 1, букви а) и б).

               б)

               Действително прехвърленото количество се нанася в окончателния счетоводен баланс за финансовата година N като „провизия за прехвърляне за финансовата година N+1 за покриване на допустими разходи, направени през първото тримесечие на N+1“. Прехвърлянето на средства към тази провизия представлява допустим разход за финансовата година N.

               в)

               Въпросната провизия се нанася в отчета за печалбите и загубите за финансовата година N+1. Междинно приключване на сметката на 31 март на финансовата година N+1 определя действително направените допустими разходи към тази дата. Ако провизията надвишава тези разходи, разликата между двете се изважда от безвъзмездните средства при определяне на окончателните безвъзмездни средства за година N съобразно член 7.

         3.   Специална сметка за резерви

               a)

               Пасивите в окончателния счетоводен баланс могат да включват специална сметка за резерви, в която влиза единствено излишъкът от приходи, посочен в параграф 1.

               б)

               Излишъкът от приходи, влизащ в специалната сметка за резерви, не може да надвишава разликата между приходите, посочени в параграф 1, буква б), и минималната прогнозна част (15 %) собствени средства, необходими за покриване на действително направените или включени в провизията за прехвърляне за финансовата година N+1 допустими разходи.

               в)

               В специалната сметка за резерви не могат да влизат средства, с които сумата от средствата в нея надвишава референтната сума, посочена в член 109, параграф 4, алинея 3 на Финансовия регламент, определена като средно аритметично от общите приходи за трите последни финансови години.

         Член 7
   Определяне на окончателния размер на безвъзмездните средства
   1.   Независимо от впоследствие получената информация във връзка с проверките и одитите, след като изслуша представителите на бенефициента, които отправят искане да бъдат изслушани, Бюрото определя окончателния размер на безвъзмездните средства, които ще бъдат отпуснати на бенефициента, въз основа на документите по член 6, параграф 3, които Бюрото е одобрило.
   2.   Общата сума, платена на бенефициента от Парламента, при никакви обстоятелства не може да надвишава:

               —

               максималния размер на безвъзмездните средства, определен в член I.3.2 от решението за отпускане на безвъзмездни средства;

               —

               85 % от действително направените допустими разходи.

         3.   Размерът на безвъзмездните средства се ограничава до размера на необходимата сума за изравняване на приходите и допустимите разходи в оперативния бюджет на бенефициента, който е изпълнил работната програма, и, съгласно член 109, параграф 4 от Финансовия Регламент и член 6а от настоящите правила, при никакви обстоятелства не създава печалба за бенефициента. Всеки излишък поражда основание за съответно намаляване на размера на безвъзмездните средства.
   4.   Въз основа на така определения окончателен размер на безвъзмездните средства и кумулативния размер на преди това извършените плащания съгласно решението за отпускане на безвъзмездни средства, Бюрото определя размера на подлежащия на изплащане остатък, който е равен на все още дължимите на бенефициента суми. Ако кумулативният размер на преди това извършените плащания надвишава окончателния размер на безвъзмездните средства, генералният секретар или упълномощено от него лице издава нареждане за възстановяване на надплатената сума.
   Член 8
   Спиране и намаляване на безвъзмездните средства
   По предложение на генералния секретар Бюрото спира плащанията и намалява безвъзмездните средства, и по целесъобразност оттегля решението за отпускане на безвъзмездни средства, както и може да изисква подходящо връщане на изплатени суми,

               a)

               в случай че безвъзмездните средства се използват за покриване на неразрешени от Регламент (ЕО) № 2004/2003 разходи;

               б)

               в случай че не е извършено уведомлението по член 4, параграф 3 от Регламент (ЕО) № 2004/2003;

               в)

               в случай на неизпълнение на условията и задълженията, определени съответно в членове 3 и 6 от Регламент (ЕО) № 2004/2003;

               г)

               в случай на възникване на някое от обстоятелствата, описани в член 93 или член 94 от Финансовия регламент.

         Преди да вземе решение, Бюрото предоставя на бенефициента възможност за обяснения във връзка с установените нередности.
   Член 9
   Възстановяване на суми
   1.   Ако на бенефициента са недължимо платени суми или ако има основания за процедура на възстановяване съгласно условията на решението за отпускане на безвъзмездни средства, бенефициентът връща съответните суми на Парламента в съответствие с определените от същия условия и срок.
   2.   Ако бенефициентът не изплати дължимите суми до определения от Парламента срок, последният начислява върху тях закъснителна лихва в размера, определен в член II.13.3 от решението за отпускане на безвъзмездни средства. Закъснителната лихва обхваща периода между определената дата за погасяване на задължението, без да се включва тази дата, и датата, на която Парламентът е получил изцяло дължимите суми, като тази дата се включва в периода, за който се начислява лихва.
   Член 10
   Проверки и одити
   1.   Генералният секретар извършва редовната проверка, предвидена в член 5, параграф 1 от Регламент (ЕО) № 2004/2003.
   2.   Бенефициентът предоставя цялата изисквана подробна информация на Парламента или на упълномощен от Парламента външен орган, така че Парламентът да може да провери правилното изпълнение на работната програма и на разпоредбите на решението за отпускане на безвъзмездни средства.
   3.   Бенефициентът предоставя на разположение на Парламента всички оригинални документи, по-специално счетоводни, банкови и данъчни документи или, в надлежно обосновани изключителни случаи, заверени копия на оригиналните документи, свързани със решението за отпускане на безвъзмездни средства, в продължение на пет години от датата, на която е платен остатъка от дължимите суми съгласно член I.4 от решението за отпускане на безвъзмездни средства.
   4.   Бенефициентът улеснява извършването от страна на Парламента, пряко от служители на Парламента или от упълномощен за целта от Парламента външен орган, на одит на начина, по който са използвани безвъзмездните средства. Такива одити могат да се извършват през целия срок на решението за отпускане на безвъзмездни средства до датата на плащане на остатъка и в продължение на пет години от датата на плащане на остатъка. По целесъобразност, констатациите от одита могат да водят до вземането от Бюрото на решения за възстановяване на суми.
   5.   Решението за отпускане на безвъзмездни средства изрично предвижда извършване на одит по документи и на място от Парламента и Сметната палата на бенефициента, който е получил безвъзмездни средства от общия бюджет на Европейския съюз.
   Последващите проверки се извършват от оправомощения разпоредител с бюджетни кредити, посочен в параграфи 107 и 115 от Решението на Европейския парламент от 5 май 2010 г. относно освобождаването от отговорност във връзка с изпълнението на общия бюджет на Европейския парламент за финансовата 2008 година, раздел I - Европейски парламент.
   6.   Съгласно Регламент (ЕО) № 1073/1999 на Европейския парламент и на Съвета от 25 май 1999 г. относно разследванията, провеждани от Европейската служба за борба с измамите (ОЛАФ) (5), ОЛАФ също може да осъществява проверки и контрол на място в съответствие с процедурите, предвидени в правото на Общността, с оглед защита на финансовите интереси на Европейските общности срещу измами и други нередности. По целесъобразност, констатациите могат да водят до вземането от Бюрото на решения за възстановяване на суми.
   Член 11
   Техническа помощ
   1.   По предложение на генералния секретар на Парламента, Бюрото може да предоставя на политическите партии техническа помощ в съответствие с решението на Бюрото от 14 март 2000 г. относно използването на помещения на Парламента от външни органи, изменено с решението от 2 юни 2003 г., както и всякаква друга техническа помощ, предвидена в последващи правилници. Бюрото може да делегира на генералния секретар на Парламента правомощие за вземане на определени видове решения относно предоставянето на техническа помощ.
   В тази връзка и в приложение на член 1, параграф 2 политическите фондации се третират по същия начин като политическите партии.
   2.   Всяка година, в срок от три месеца след приключване на финансовата година, генералният секретар на Парламента представя на Бюрото доклад с подробни данни за предоставената от Парламента техническа помощ на всяка политическа партия. След това докладът се публикува на интернет страницата на Парламента.
   Член 11а
   Правила за провеждането на предизборни кампании
   В подходящ срок преди провеждането на изборите за Европейски парламент през 2009 г. Бюрото може да приеме правила относно допустимостта на разходите на политическите партии във връзка с проведените от тях кампании в контекста на изборите за Европейски парламент.
   Член 12
   Гласност
   1.   През първите шест месеца на следващата финансова година Европейският парламент публикува на своята интернет страница най-малко информацията, посочена в член 9а на Регламент (ЕО) № 2004/2003 и в член 169 на Регламент (ЕО) № 2342/2002.
   2.   До 30 септември след изтичане на финансовата година, по отношение на която са били предоставени безвъзмездните средства, бенефициентът публикува на своята интернет страница или, когато не разполага с такава, в подходящи средства за масова информация, най-малко информацията, уточнена в член 6, параграф 1 на Регламент (ЕО) № 2004/2003.
   Член 13
   Право на обжалване
   Взетите решения съгласно настоящия правилник могат да се обжалват пред Съда на Европейските общности или пред Първоинстанционния съд на Европейските общности в съответствие с предвидените в Договора условия.
   Член 14
   Преходни норми за 2008 финансова година
   1.   В най-кратък срок след приемането на промените в тези норми на 18 февруари 2008 г. Европейският парламент ще предостави на засегнатите партии посочената в член 2 информация по отношение на свързаните фондации.
   2.   Ако въз основа на промените, въведени чрез изменението на Регламент (ЕО) № 2004/2003 или чрез настоящите правила, една партия подаде допълнително заявление по смисъла на член 2 от Регламент (ЕО) № 1524/2007,

               a)

               относно собственото си финансиране: оправомощеният разпоредител с бюджетни кредити е оправомощен да подпише съответното изменение на споразумение за отпускане на безвъзмездни средства, без да е необходимо допълнително решение на Бюрото;

               б)

               относно финансиране на фондация: датите 1 ноември и 1 февруари, посочени в член 3, параграф 1 и член 4, параграф 2, се заменят с 28 март и 28 юни.

         Член 15
   Преразглеждане на правилника
   Преди 30 септември 2010 г. генералният секретар на Парламента представя на Бюрото доклад за прилагането на настоящия правилник. По целесъобразност, в доклада се посочват всички евентуално предлагани промени в правилника и в разпоредбите за финансиране на политически партии на европейско равнище, предвидени в Регламент (ЕО) № 2004/2003.
   Член 16
   Влизане в сила
   Промените, приети от Бюрото на 2 февруари 2011 г., се прилагат считано от процедурата за отпускане на безвъзмездни средства за 2012 г. Настоящият правилник се публикува в Официален вестник на Европейския съюз и на интернет страницата на Европейския парламент.

      (1)  Изменено с Решение на Бюрото от 1 февруари 2006 г. и 18 февруари 2008 г. и 2 февруари 2011 г. Настоящата публикация засяга консолидирания текст на решението на Бюрото от 29 март 2004 г., последно изменен с решение на Бюрото от 2 февруари 2011 г.

      (2)  ОВ L 297, 15.11.2003 г., стр. 1.

      (3)  ОВ L 248, 16.9.2002 г., стр. 1.

      (4)  ОВ L 357, 31.12.2002 г., стр. 1.

      (5)  ОВ L 136, 31.05.1999 г., стр. 1.

      ПРИЛОЖЕНИЕ 1

      ПРИЛОЖЕНИЕ 2a

         ПАРТИЯ

         ПРИЛОЖЕНИЕ

            Разбивка на прогнозния оперативен бюджет

                        Разходи

                     Допустими разходи

                     Бюджет

                     Изпълнение

                        A.1:   Разходи за персонал

                                 1.

                                 Заплати

                                 2.

                                 Вноски

                                 3.

                                 Професионално обучение

                                 4.

                                 Командировъчни разходи на персонала

                                 5.

                                 Други разходи за персонал

                        A.2:   Разходи за инфраструктура и оперативни разходи

                                 1.

                                 Наеми, такси и разходи за поддръжка

                                 2.

                                 Разходи, свързани с монтаж, функциониране и поддръжка на оборудване

                                 3.

                                 Обезценяване на движимо и недвижимо имущество

                                 4.

                                 Доставка на канцеларски материали

                                 5.

                                 Разходи за пощенски и съобщителни услуги

                                 6.

                                 Разходи за печат, писмен превод и възпроизвеждане

                                 7.

                                 Други инфраструктурни разходи

                        A.3:   Административни разходи

                                 1.

                                 Разходи за документация (вестници, информационни агенции, бази данни)

                                 2.

                                 Разходи за проучвания и научни изследвания

                                 3.

                                 Разходи за правни услуги

                                 4.

                                 Разходи за счетоводни и одиторски услуги

                                 5.

                                 Подпомагане на свързани организации и безвъзмездни средства за трети страни

                                 6.

                                 Разни административни разходи

                        A.4:   Заседания и представителни разходи

                                 1.

                                 Разходи за заседания

                                 2.

                                 Участие на семинари и конференции

                                 3.

                                 Представителни разходи

                                 4.

                                 Разходи за покани

                                 5.

                                 Други разходи, свързани със заседанията

                        A.5:   Разходи за информация и публикации

                                 1.

                                 Разходи за публикации

                                 2.

                                 Създаване и управление на интернет страници

                                 3.

                                 Разходи за реклама

                                 4.

                                 Съобщителна техника

                                 5.

                                 Семинари и изложби

                                 6.

                                 Предизборни кампании (1)

                                 7.

                                 Други разходи за информация

                                    A.6:

                                 Разходи, свързани с непарични вноски

                                    A.7:

                                 Заделени средства за „Провизии за покриване на допустими разходи, които следва да се извършат през първото тримесечие на N+1“
                                  (1)

                                 A.

                                 ОБЩО ДОПУСТИМИ РАЗХОДИ

                        Б.   Разходи, които не отговарят на критериите за допустимост

                                 1.

                                 Заделени средства за други провизии

                                 2.

                                 Финансови такси

                                 3.

                                 Загуби от обменни курсове

                                 4.

                                 Необслужвани вземания от трети страни

                                 5.

                                 Други (да се посочат)

                                 Б.

                                 ОБЩО РАЗХОДИ, КОИТО НЕ ОТГОВАРЯТ НА КРИТЕРИИТЕ ЗА ДОПУСТИМОСТ

                                 В.

                                 ОБЩО РАЗХОДИ

                        Приходи

                     Бюджет

                     Изпълнение

                                 Г.1

                                 Анулиране на „Провизии за покриване на допустими разходи, които следва да се извършат през първото тримесечие на N“ (1)

                                 Г.2

                                 Безвъзмездни средства на Европейския парламент

                                 Г.3

                                 Членски внос

                                 3.1

                                 от партии членки

                                 3.2

                                 от отделни членове

                                 Г.4

                                 Дарения

                                 4.1

                                 повече от 500 евро

                                 4.2

                                 по-малко от 500 евро

                                 Г.5

                                 Други собствени средства (за покриване на допустими разходи) (да се посочат)

                                 Г.6

                                 Непарични вноски

                                 Г.

                                 ПРИХОДИ (за покриване на допустими разходи)

                                 Д.1

                                 Други допълнителни собствени средства (за покриване на разходи, които не отговарят на критериите за допустимост) (да се посочат)

                                 Д.

                                 ПРИХОДИ (за покриване на разходи, които не отговарят на критериите за допустимост)

                                 Е.

                                 ОБЩО ПРИХОДИ

                                 Ж.

                                 печалба/загуба (Е-В)

                                 З.1

                                 Заделяне на собствени средства за специалната сметка за резерви (1)

                                 З.

                                 Печалба/загуба за проверка на изпълнението на правилото за нестопанска цел (Ж-З.1) (1)

            (1)  Не се прилага за политически фондации на европейско равнище

      ПРИЛОЖЕНИЕ 2Б

         ФОНДАЦИИ

         ПРИЛОЖЕНИЕ

            Разбивка на прогнозния оперативен бюджет

                        Разходи

                     Допустими разходи

                     Бюджет

                     Изпълнение

                        A.1:   Разходи за персонал

                                 1.

                                 Заплати

                                 2.

                                 Вноски

                                 3.

                                 Професионално обучение

                                 4.

                                 Командировъчни разходи на персонала

                                 5.

                                 Други разходи за персонал

                        A.2:   Разходи за инфраструктура и оперативни разходи

                                 1.

                                 Наеми, такси и разходи за поддръжка

                                 2.

                                 Разходи, свързани с монтаж, функциониране и поддръжка на оборудване

                                 3.

                                 Обезценяване на движимо и недвижимо имущество

                                 4.

                                 Доставка на канцеларски материали

                                 5.

                                 Разходи за пощенски и съобщителни услуги

                                 6.

                                 Разходи за печат, писмен превод и възпроизвеждане

                                 7.

                                 Други инфраструктурни разходи

                        A.3:   Административни разходи

                                 1.

                                 Разходи за документация (вестници, информационни агенции, бази данни)

                                 2.

                                 Разходи за проучвания и научни изследвания

                                 3.

                                 Разходи за правни услуги

                                 4.

                                 Разходи за счетоводни и одиторски услуги

                                 5.

                                 Подпомагане на свързани организации и безвъзмездни средства за трети страни

                                 6.

                                 Разни административни разходи

                        A.4:   Заседания и представителни разходи

                                 1.

                                 Разходи за заседания

                                 2.

                                 Участие на семинари и конференции

                                 3.

                                 Представителни разходи

                                 4.

                                 Разходи за покани

                                 5.

                                 Други разходи, свързани със заседанията

                        A.5:   Разходи за информация и публикации

                                 1.

                                 Разходи за публикации

                                 2.

                                 Създаване и управление на интернет страници

                                 3.

                                 Разходи за реклама

                                 4.

                                 Съобщителна техника

                                 5.

                                 Семинари и изложби

                                 6.

                                 Предизборни кампании (1)

                                 7.

                                 Други разходи за информация

                                    A.6:

                                 Разходи, свързани с непарични вноски

                                    A.7:

                                 Заделени средства за „Провизии за покриване на допустими разходи, които следва да се извършат през първото тримесечие на N+1“
                                  (1)

                                 A.

                                 ОБЩО ДОПУСТИМИ РАЗХОДИ

                        Б.   Разходи, които не отговарят на критериите за допустимост

                                 1.

                                 Заделени средства за други провизии

                                 2.

                                 Финансови такси

                                 3.

                                 Загуби от обменни курсове

                                 4.

                                 Необслужвани вземания от трети страни

                                 5.

                                 Други (да се посочат)

                                 Б.

                                 ОБЩО РАЗХОДИ, КОИТО НЕ ОТГОВАРЯТ НА КРИТЕРИИТЕ ЗА ДОПУСТИМОСТ

                                 В.

                                 ОБЩО РАЗХОДИ

                        Приходи

                     Бюджет

                     Изпълнение

                                 Г.1

                                 Анулиране на „Провизии за покриване на допустими разходи, които следва да се извършат през първото тримесечие на N“ (1)

                                 Г.2

                                 Безвъзмездни средства на Европейския парламент

                                 Г.3

                                 Членски внос

                                 3.1

                                 от партии членки

                                 3.2

                                 от отделни членове

                                 Г.4

                                 Дарения

                                 4.1

                                 повече от 500 евро

                                 4.2

                                 по-малко от 500 евро

                                 Г.5

                                 Други собствени средства (за покриване на допустими разходи) (да се посочат)

                                 Г.6

                                 Непарични вноски

                                 Г.

                                 ПРИХОДИ (за покриване на допустими разходи)

                                 Д.1

                                 Други допълнителни собствени средства (за покриване на разходи, които не отговарят на критериите за допустимост) (да се посочат)

                                 Д.

                                 ПРИХОДИ (за покриване на разходи, които не отговарят на критериите за допустимост)

                                 Е.

                                 ОБЩО ПРИХОДИ

                                 Ж.

                                 печалба/загуба (Е-В)

                                 З.1

                                 Отпускане на собствени средства за специалната сметка за резерви (1)

                                 З.

                                 Печалба/загуба за проверка на изпълнението на правилото за нестопанска цел (Ж-З.1) (1)

            (1)  Не се прилага за политически фондации на европейско равнище


title: Решение на Съвета от 26 февруари 1996 година относно сключването на Конвенцията за защита на Алпите (Алпийска конвенция)

text:
Важна правна забележка

|

31996D0191

Официален вестник n° L 061 , 12/03/1996 стр. 0031 - 0031 специално чешко издание глава 11 том 23 стр. 350  - 350 специално испанско издание глава 11 том 23 стр. 350  - 350 специално унгарско издание глава 11 том 23 стр. 350  - 350 специално литвийско издание глава 11 том 23 стр. 350  - 350 LV.ES глава 11 том 23 стр. 350  - 350 MT.ES глава 11 том 23 стр. 350  - 350 PL.ES глава 11 том 23 стр. 350  - 350 SK.ES глава 11 том 23 стр. 350  - 350 специално словенско издание глава 11 том 23 стр. 350  - 350

		19960226Решение на Съветаот 26 февруари 1996 годинаотносно сключването на Конвенцията за защита на Алпите (Алпийска конвенция)(96/191/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 130т, параграф 1, във връзка с член 228, параграфи 2 и 3, първа алинея от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че Комисията взе участие от името на Общността в преговорите за сключване на Конвенцията за защита на Алпите (Алпийска конвенция); като има предвид, че тази конвенция бе подписана от името на Общността на 7 ноември 1991 г.;като има предвид, че сключването на Конвенцията е част от участието на Общността в международните дейности за защита на околната среда, препоръчани в Резолюция на Съвета от 16 декември 1992 г. относно Петата програма за действие на Европейските общности по околната среда;като има предвид, че защитата на Алпите е основно предизвикателство за всички държави-членки, което се дължи на презграничното естество на икономическите, социалните и екологичните проблеми на Алпийската област;като има предвид, че поради това Общността следва да одобри упомената конвенция;като има предвид, че с оглед да се позволи бързото влизане в сила на тази конвенция, е необходимо държавите-членки, които са я подписали, да завършат възможно най-бързо процедурите си по ратификация, приемане или одобрение, отнасящи се до конвенцията, за да се даде възможност на Общността и на тези държави-членки да депозират документите си по ратификация, приемане или одобрение,РЕШИ:Член 1Конвенцията за защита на Алпите (Алпийска конвенция) се одобрява от името на Европейската общност.Текстът на конвенцията се прилага към настоящото решение.Член 2С настоящото се упълномощава председателят на Съвета да определи лицето/ата, оправомощено/и да депозира/т от името на Общността инструмента за одобрение в Република Австрия в съответствие с член 12 от Конвенцията.Съставено в Брюксел на 26 февруари 1996 година.За СъветаПредседателW. Lucchetti[1] ОВ C 278, 5.10.1994 г., стр. 8.[2] ОВ C 18, 23.1.1995 г., стр. 426.[3] ОВ C 110, 2.5.1995 г., стр. 1.--------------------------------------------------